text: Drabs-ofre begraves i dag i Møgeltønder
  29 september 2010 kl. 06.59
  Mor og søn, Elke og Hans Mamsen, der fredag den 17. september blev dræbt med adskillige knivstik i deres hjem i Møgeltønder, bliver i eftermiddag begravet fra Møgeltønder Kirke.
  Det ventes at en stor del af indbyggerne i Møgeltønder vil deltage i begravelsen.
  Rustvogne vil kl. 13.30 køre fra de dræbtes hjem fulgt til fods af deltagere i begravelsen.
  Et kvarter senere ankommer rustvognene og følget til Møgeltønder kirke, hvor begravelsen finder sted og foretages af sognepræst
  Anne Nielsen Krogh.
  